kardosdrur/scandi-wiki huggingface dataset:
Tredje Mosebog

Tredje Mosebog eller Leviticus (hebr. ויקרא Vayikra "Og Han kaldte", gr. (το) Λευιτικόν Leviticus, latin (sprog) Liber Leviticus "Levitbogen")) er den tredje bog i den tredjedel af den hebraiske hellige bog, tanakh, der udgør torahen (Mosebøgerne). I kristen sammenhæng er bogen det 3. skrift i Bibelens gamle testamente. Hovedindholdet i bogen er retsregler og leviternes (præsternes) ritualer. Bogen er en fortsættelse af lovstoffet, som Moses fik ved Sinai i Anden Mosebog. I bogen pointeres det, at præsterne kun må nedstamme fra Moses bror, ypperstepræsten Aron, som er af Levi stamme, og derfor skiller den sig ud fra alle andre stammer i Israel.

Bogen kan opdeles i syv afsnit, som behandler hver sit afgrænsede lovstof. Offerloven (3 Mos 1-7); Præsteloven (3 Mos 8-10); Renhedsloven (3 Mos 11-15); Forsoningsdagen (Yom Kippur) (3 Mos 16); Hellighedsloven (3 Mos 17-24); Sabbatår og jubelår, løn og straf (3 Mos 25-26); Løfter og afgifter (tiende) (3 Mos 27).

Religiøs kontekst 
Israelitterne er udvandret fra Egypten, og Gud følger folket som en skysøjle om dagen og som en ildsøjle om natten på deres vej gennem ørknen. Folket er nået til Sinaibjerget, hvor Gud først åbenbarede sig for Moses i den brændende tornebusk og nu igen åbenbarer sig for Moses og giver ham loven (Torah), som blandt andet indeholder De ti bud.

Indhold 
Ud over stentavlerne med dekalogen (de 10 bud) indeholder Tredje Mosebog lovstof om retsregler for samfundsliv, sabbat og festforordninger, afgifter til helligdommen og udførlige beskrivelser om, hvordan telthelligdommen skal indrettes. Tredje Mosebog fortsætter denne præsentation af loven og fortsætter med brugen af templet.

Offerloven (3 Mos 1-7) 
I begyndelsen af bogen præsenteres offerinstitutionen for israelitterne. Gud taler til Moses, og Moses bringer budskabet videre til folket. 

Bøger i Det Gamle Testamente
Live Undead

Live Undead er et live album af thrash metal-bandet Slayer. Det blev indspillet i New York i 1984 og udgivet gennem Metal Blade Records. Der er flere påstande om at dette ikke er et livealbum, men studieoptagelser tilsat støj fra publikum. Slayer har dog sagt at de indspillede albummet for et lille publikum i studiet. Bobby Steele fra The Undead navngav et album Live Slayer efter at have hørt dette album .

Spor 
"Black Magic" – 4:06
"Die by the Sword" – 3:52
"Captor of Sin" – 3:34
"The Antichrist" – 3:15
"Evil Has No Boundaries" – 2:59
"Show No Mercy" – 3:05
"Aggressive Perfector" – 2:27
Albummet er blevet genudgivet sammen med hele Haunting the Chapel ep'en.

Musikere 
Tom Araya –  Bas, Sang
Jeff Hanneman –  Guitar
Kerry King –  Guitar
Dave Lombardo –  Trommer

Fodnoter 

Slayer-album
Livealbum fra 1984
Clavinet

Et clavinet er et tangentinstrument udviklet af firmaet Hohner. Faktisk er det et elektronisk klavichord, som frembringer en guitar-agtig lyd. Instrumentet er blevet brugt meget i genrerne funk, disco og rock.

Links 
 Unfassende Sammlung aller bedeutenden Musiktitel mit dem Clavinet 
 Klangbeispiele der verschiedenen Clavinet-Modelle im Video 
 Hohner Clavinet videos, soundsamples & schematics 

Tangentinstrumenter
In-A-Gadda-Da-Vida (album)

In-A-Gadda-Da-Vida er et rockalbum af bandet Iron Butterfly, udgivet i 1968. Albummet findes også som Deluxe Edition cd, med tre versioner af "In-A-Gadda-Da-Vida": det 17 minutter lange studieversion, en 18 minutter lang liveversion, og en cirka tre minutter lang single version. Bortset fra "Termination," er alle sange skrevet af Doug Ingle.

Spor
Alle sange af Doug Ingle, bortset fra hvor andet er angivet.

 "Most Anything You Want" –3:44
 "Flowers And Beads" –3:09
 "My Mirage" –4:55
 "Termination" (Brann/Dorman) –2:53
 "Are You Happy?" –4:29
 "In-A-Gadda-Da-Vida" –17:03

Musikere 
Doug Ingle: Orgel, keyboards, clavinet(?), piano, sang.
Erik Brann: Guitar, violin, sang.
Lee Dorman: Bas.
Ron Bushy: Trommer.

Trivia 
Sangen "Termination" blev ved et uheld stavet som "Terminaton" bag på coveret.
 Sangen In-A-Gadda-Da-Vida er med i The Simpsons afsnittet Bart Sells his Soul. Han udleverer den som en salme i kirken, og ændrer navnet til In The Garden Of Eden af I. Ron Butterfly for at narre præsten.

Iron Butterfly-album
Album fra 1968
In-A-Gadda-Da-Vida

In-A-Gadda-Da-Vida har flere betydninger:
In-A-Gadda-Da-Vida (album), et album af Iron Butterfly
In-A-Gadda-Da-Vida (sang), en sang fra ovenstående album
In-A-Gadda-Da-Vida Deluxe Edition, en genudgivelse fra 1995 af ovenstående album
Abebe Bikila

Abebe Bikila (født 7. august 1932, død 25. oktober 1973) var en etiopisk langdistanceløber. Han har vundet to olympiske guldmedaljer og har to verdensrekorder på marathon-distancen. Et stadion i Addis Ababa er opkaldt efter ham. Han var den første afrikanske atletikudøver der vandt OL-guld. Han er mest kendt for at have vundet sit første OL-guld på maratondistancen i bare fødder. Hans sejr markerede samtidig begyndelsen på den østafrikanske dominans indenfor langdistanceløb.

Da han stillede op til sit første OL i Rom i 1960 var maratonløbet blevet placeret om aftenen på grund af varmen. Favoritterne til løbet var to russiske løbere og marokanske Rhadi Ben Adbesselem. Bikila var næsten ukendt inden løbet, og blev ikke regnet for en seriøs udfordrer til favoritterne, at han var mødt op til start uden sko gjorde det ikke bedre. Han har senere fortalt, at han droppede skoene, fordi de gnavede. Løbet blev et klassisk udskilningsløb, hvor løber efter løber efterhånden faldt tilbage, hen imod slutningen også de russiske favoritter, og til sidst lå Rhadi og Bikila alene fremme; mørket var faldet på, og billederne af Bikila – fulgt af den stadigt mere besværede Rahdi – der kommer ud af mørket og ind i lyset fra opsatte projektører og fakler holdt af soldater stående langs vejsiden, er gået over i sportens og de olympiske leges historie som et af de helt store øjeblikke. Bikilas løb er let, afslappet, rytmisk, blødt – fuldstændig naturligt og af stor, stor skønhed. Lige så stille trækker han fra Rhadi – og vinder i den daværende verdensrekordtid 2:15:16.

Bikila vandt også marathonløbet ved OL i Tokyo i 1964, igen i ny verdensrekordtid (2:12:11), hvilket gjorde ham til den første, der med held forsvarede en OL-guldmedalje på marathon-distancen. 

Bikila blev i 1969 udsat for en trafikulykke, der gjorde ham lam. Han tilbragte sine sidste år i kørestol og døde i 1973 af komplikationer fra ulykken.

Han blev trænet af den finske militærtræner, Niskinen, som valgte ham blandt en gruppe udvalgte soldater i Haile Selassies hær.

Referencer

Eksterne henvisninger 

Maratonløbere fra Etiopien
Olympiske mestre fra Etiopien
Medaljevindere ved sommer-OL 1960
Medaljevindere ved sommer-OL 1964
Atleter ved sommer-OL 1960
Atleter ved sommer-OL 1964
Atleter ved sommer-OL 1968
Fjerde Mosebog

Fjerde Mosebog (eller Numeri  (hebr. בְּמִדְבַּר ba-midbar "I ørkenen", gr.  Arithmoi "Tal")) er den fjerde bog i Pentateuken. Bogen kaldes "tal" fordi den indeholder optællinger af israelitterne i ørkenen. Den er historisk interessant pga. detaljer om israelitternes rute gennem ørkenen og deres primære opholdssteder. Bogen er i tre hoveddele: Optællingen af folket i ørkenen og forbereddelser til at genoptage rejsen (kap. 1-10:10). Beretningen om rejsen fra Sinai til Moab, udsendelsen af spionerne, deres hjemkomst med  rapport, folkets klager (kap. 10:11-21:20) og begivenhederne på de Moabittiske sletter før overgangen af Jordanfloden til Kana'an (kap. 21:21-kap. 36).

Dvs. fra 2. måned i det 2. år efter udvandringen til den 11. måned i det 40. år, i alt omkring 38 år og 10 måneder med gentagne ørkenvandringer. Der var færre israelitter ved afslutningen end ved begyndelsen af rejsen, som var en straf fra Gud, fordi folket ikke adlød hans befalinger.

Bøger i Det Gamle Testamente
Tariku Bekele

Tariku Bekele (født 21. januar 1987) er en etiopisk langdistanceløber, hvis speciale er 5000 meteren. Han er lillebror til Kenenisa Bekele.

Præstetioner

Personlige rekorder 
 3000 meter – 7:29.11 min (2006)
 5000 meter – 12:53.81 min (2006)

Eksterne henvisninger 
 

Langdistanceløbere fra Etiopien
Det Danske Bibelselskab

Det Danske Bibelselskab er en dansk kirkelig institution, der blev stiftet 22. maj 1814 og blev stadfæstet ved kongelig resolution 23. juni samme år. Dens formål er ifølge selskabets love at udgive og udbrede Bibelen

Hendes Majestæt Dronning Margrethe 2. er protektor for Bibelselskabet.

Bibelselskabet er både en almennyttig og kirkelig institution.

Bibelselskabets formål er at udgive Bibelen og bibelsk materiale og fremme bibelbrug samt at indsamle penge til det internationale bibelarbejde.

Formålet virkeliggøres gennem hovedarbejdsområderne indsamling, forlag og boghandel.
Bibelselskabets virksomhed dækker både Danmark, Færøerne og Grønland.

Det internationale bibelarbejde støttes primært i samarbejde med De Forenede Bibelselskaber. Men der er også andre faste internationale partnere som for eksempel den kristne satellitkanal SAT-7.

Bibelselskabet er blandt andet medlem af brancheorganisationen ISOBRO, Forlæggerforeningen og Danske Kirkers Råd.

Se også 
 Ebenezer Henderson (1785-1858) kaldet 'Bibelselskabets stifter'

Referencer

Eksterne henvisninger 
 Det Danske Bibelselskabs hjemmeside 
 Love for Det Danske Bibelselskab 

Kristne organisationer
Bibelen
The Slim Shady LP

The Slim Shady LP er den kommersielle debut og andet album fra rapperen Eminem udgivet i 1999. Det er Eminems første album under Dr. Dre's Aftermath Entertainment. Albummet gjorde hurtigt Eminem verdenskendt, og endte med at sælge 283.000 eksemplarer første uge. Til dato har albummet solgt 9 millioner eksemplarer. Det var den første single My Name Is, som virkelig slog igennem.

Mange af teksterne på pladen handler om vold, sex og stoffer, hvilket har medført at der har været en del kritik af pladen.

Numre

Slim Shady LP
Slim Shady LP
Robert Kipkoech Cheruiyot

Robert Kipkoech Cheruiyot (født 26. september 1978) er den nuværende rekordholder, og de seneste 2 års vinder til Boston Marathon. Han vandt Boston Marathon i 2001 og igen i 2006. Hans rekord til løbet på 2.07.14, var nok til at overgå den 12 år gamle rekord sat as Cosmas Ndeti. Da han i 2006 vandt løbet, var det i tiden 2.07.35, hvilket var 5 sekunder hurtigere end nr. 2. Da han i 2006 løb Chicago Marathon blev han skadet da han passerede mållinjen, da han faldt og slo sit hoved i asfalten. Det blev bestemt at han var kommet over mållinjen da han faldt.

 

Udover at have vundet Boston Marathon, har han også vundet Milan Marathon i 2002. Han sluttede som nr. 4 til New York Marathon i 2005. Hans personlige rekord er indtil videre hans Boston Marathon tid.

Da han faldt til Chicago Marathon, nåede han aldrig rigtig over mållinjen. I sit fald kom hans ben ind over stregen hvilket gjorde at han vandt. Han slog sit hoved på asfalten og blev hjulpet væk i en rullestol. Han havde fået en hjernerystelse, og blev løsladt fra hospitalet efter 2 dages observation.

Eksterne henvisninger 

 Robert Cheruiyots maraton info 
 Video fra han faldt og slog sit hoved

Maratonløbere fra Kenya
Wilson Boit Kipketer

Wilson Boit Kipketer (født 6. oktober 1973) er en kenyansk mellem- og langdistanceløber, mest kendt for at have deltaget i 3000 meter forhindring.

I 2003 da han skulle deltage til et løb i Stockholm i Sverige, hvor han var en af hovedattraktionerne, fik han ikke lov til at komme ind i landet af de svenske myndigheder, da han ikke havde medbragt den nødvendige legimitation.

Han er ikke relateret til den danske 800 meter løber Wilson Kipketer.

Store bedrifter 
(3000 meter forhindring)
 1997
 VM i atletik – Athens, Grækenland.
 Guldmedalje
 Verdensrekord – Zürich, Schweiz
 7 minutter 59.08 sekunder
 1999
 VM i atletik – Sevilla, Spanien
 Sølvmedalje 
 Afrika mesterskaber – Johannesburg, Sydafrika.
 Sølvmedalje
 2000
 Sommer OL – Sydney, Australien.
 Sølvmedajle
 2002
 VM i atletik
 Guldmedalje
 Afrika mesterskaber – Tunis, Tunisien.
 Sølvmedalje

Eksterne henvisninger 
 

Forhindringsløbere fra Kenya
Atleter ved sommer-OL 2000
Decade of Aggression

Decade of Aggression er et dobbelt livealbum af Slayer, udgivet i 1991 gennem Def American Records (senere American Recordings). Albummet blev nr. 55 på Billboard Top 200.

Dette var Slayers sidste fulde udgivelse med Lombardo på trommer indtil Still Reigning dvd'en fra 2004.

Spor

Disk 1 
Alle numre blev indspillet under koncert i Lakeland Coliseum, Lakeland, Florida, 13. juli 1991
 "Hell Awaits" – 6:50
 "The Antichrist" – 3:50
 "War Ensemble" – 4:58
 "South Of Heaven" – 4:25
 "Raining Blood" – 2:32
 "Altar Of Sacrifice" – 2:48
 "Jesus Saves" – 4:12
 "Dead Skin Mask" – 4:58
 "Seasons In The Abyss" – 7:01
 "Mandatory Suicide" – 4:00
 "Angel of Death" – 5:20

Disk 2 
Spor 1, 2 og 7 er indspillet på Wembley Arena, London, Storbritannien, 14. oktober 1990. Resten er indspillet på Orange Pavilion, San Bernardino, Californien, 8. marts 1991
 "Hallowed Point" – 3:36
 "Blood Red" – 2:50
 "Die By The Sword" – 3:35
 "Black Magic" – 3:28
 "Captor Of Sin" – 3:34
 "Born Of Fire" – 3:03
 "Postmortem" – 4:04
 "Spirit In Black" – 4:07
 "Expendable Youth" – 4:36
 "Chemical Warfare" – 5:30

Metal box versionen (som kun blev udgivet i 10.000 eksemplarer) indeholdt sangene "Skeletons Of Society" og "At Dawn They Sleep", mellem "Born Of Fire" og "Postmortem".

Musikere 
 Tom Araya – Bas, Sang
 Jeff Hanneman – Lead guitar
 Kerry King – Lead guitar
 Dave Lombardo – Trommer
 Rick Rubin – Producer

Hitlister

Album 
Billboard (USA)

Slayer-album
Livealbum fra 1991
Dobbeltalbum
Robert Millar (musiker)

Robert Millar (født 2. februar 1950) var trommeslager i Supertramps tidligste udformning. Han og Richard Palmer-James medvirkede kun på bandets debutalbum Supertramp. Før han kom med i Supertramp, var han teaterskuespiller. Millar forlod bandet efter han fik et nervøst sammenbrud.

Supertramp
Trommeslagere fra Storbritannien
Jon Dette

Jon Dette (født 19. april 1970) er en heavy metal trommeslager, som har spillet med Evildead, Testament og Slayer. Dette kom med i Slayer i 1996 efter Paul Bostaph forlod bandet for at arbejde på sit sideprojekt, The Truth About Seafood. Dette var med på Ozzfest 1996 for at gøre reklame for bandets album Undisputed Attitude.

Han blev fyret fra bandet i 1997 efter et skænderi med de andre medlemmer, hvorefter Bostaph vendte tilbage som trommeslager.

Fodnoter 

Slayer
Trommeslagere fra USA
Hovedgård (by)

Hovedgård er en by i Østjylland med , beliggende i Region Midtjylland under Horsens Kommune. Byen ligger i Ørridslev Sogn. Tidligere var Hovedgård stationsby mellem Skanderborg og Horsens. Navnet udtales "Hovedgård" (med tryk på sidste stavelse som i "Ryomgård").

Byen har efter al sandsynlighed fået sit navn efter herregården Store Hovedgård der ligger tæt ved byen. Helt inde i byen finder man Tornbjerg Skov der næsten er omgivet af Hovedgård by. Et par kilometer mod sydvest ligger Ørridslev Kirke der stammer fra 1100-tallet. Hovedgård har et aktivt fritids- og foreningsliv og er særligt kendt for sit musikmiljø. Hovedgård Skoleorkester fejrede 50 års jubilæum i 2012.

Byen ligger 13 kilometer nord for Horsens, 16 kilometer syd for Skanderborg og 35 kilometer sydvest for Aarhus.

Historie 
Hovedgård bestod i 1682 af to gårde. Det samlede dyrkede areal udgjorde 91,8 tønder land skyldsat til 18,89 tønder hartkorn.

I 1879 beskrives forholdene således: "Store Hovegaard med Teglværk og Jernbanestation.. Hoved-Kro ved den gamle Horsens-AarhusLandevei." Faktisk lå stationen lige ved kroen.

Omkring århundredeskiftet omtales byen således: "Hovedgaard-Stationsby (Over- og Neder-H.), ved Landevejen, med Skole, Realskole (opr. 1901), Lægebolig, Teglværk, flere Købmandshdlr. og Haandværkere, Kro, Jærnbane- og Telegrafst. samt Postekspedition." Hovedgård stationsby havde 387 indbyggere i 1906, 464 i 1911 og 485 indbyggere i 1916.

I mellemkrigstiden og efter 2. verdenskrig var Hovedgårds udvikling beskeden: i 1921 havde byen 602 indbyggere, i 1925 626, i 1930 689, i 1935 630, i 1940 649, i 1945 645, i 1950 610, i 1955 624, i 1960 687 indbyggere og i 1965 855 indbyggere. I 1930, da byen havde 689 indbyggere, var sammensætningen efter erhverv: 81 levede af landbrug, 273 af industri og håndværk, 102 af handel, 65 af transport, 37 af immateriel virksomhed, 71 af husgerning, 48 var ude af erhverv og 12 havde ikke angivet oplysninger.

Ny jernbane mellem Hovedgård og Hasselager 
Det er politisk blevet besluttet at der skal laves en kortere banestrækning mellem Aarhus H og Horsens via Hasselager og Hovedgård. Strækningen vil være 23-24 km lang og hermed reducere den nuværende banelængde med ca. 6 kilometer for at skære seks minutter af togets rejsetid. Projektet vil koste 3,3 mia. kr og den endelige beslutning om linjeføring forventes afsluttet i 2018.

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

Eksterne henvisninger 

 Hovedgård Lokalråd
 Hovedgård Skoleorkester
 Hovedgård Blæserne
 GHT Håndbold
 Hovedgård Skole 

Byer i Horsens Kommune
The Sims 2: Seasons

The Sims 2: Seasons  er en udvidelsespakke til computerspillet The Sims 2 fra Maxis. Seasons  er en udvidelse, hvor simmerne bl.a. kan fiske og tage solbad. Årstiderne er som i virkelighedens verden sommer, vinter, efterår og forår med skiftende vejr, som regn, sne og sol. Samtidig er der otte nye karrierer, og som noget nyt er der et termometer, som viser om simmmerne har det for koldt eller for varmt, lige som også simmernes hudfarve midlertidigt kan påvirkes. Derudover kan simmerne blive til plantesimmere ved at pleje deres træer og planter i overdreven grad.

Computerspil fra 2007
2: Seasons
Windows-spil
Carl Lewis

Frederick Carlton ("Carl") Lewis (født 1. juli 1961 i Birmingham, Alabama) er en pensioneret amerikansk sprinter og længdespringer, som i sin aktive karriere opnåede at vinde ti olympiske medaljer (heraf 9 af guld) samt ti VM-medaljer (heraf 8 af guld). Han er en af blot tre sportsfolk, der har vundet guldmedalje i samme individuelle konkurrence ved fire olympiske lege i træk (de øvrige er Al Oerter og Michael Phelps).

Han var dominerende i sprint og længdespring og toppede ofte verdensrangslisterne i disciplinerne 100 meter, 200 meter og længdespring fra 1981 til begyndelsen af 1990'erne. I længdespring var han ubesejret i 65 konkurrencer gennem et årti, hvilket er enestående.

Hans mange bedrifter gjorde, at han blev kåret til "Århundredets Sportsmand" af den Internationale Olympiske Komité. Han var med til at professionalisere atletikken, hvilket betød, at flere atleter kunne have længere karrierer og leve af deres sport.

På trods af hans imponerende bedrifter var der mange, der ikke kunne lide ham. Dette drejede sig både om de amerikanske tilskuere og hans konkurrenter.

Dopingmisbrug 
I 2003 da dr. Wade Exum, professor for USA's Olympiske Komités dopingudvalg offentliggjorde en liste over atleter, der var blevet testet positive i perioden 1991 til 2000, og derved skulle være blevet diskvalificeret fra at deltage ved stævner, var Carl Lewis' navn iblandt. Lewis har siden indrømmet dopingmisbrug.

Senere karriere 
Carl Lewis har talent for sang og har blandt andet optrådt i Danmark, nærmere bestemt Dronninglund. og Danalund Ungdomshus i Hvidovre søndag den 7. Feb. 1988.

Efter afslutningen af karrieren har Lewis optrådt i en række film og tv-serier. Han forsøgte desuden at stille op til senatet i New Jersey i 2011, men blev blev ikke godkendt, fordi han ikke havde boet i delstaten længe nok.

Personlige rekorder 
 100 meter: 9.86 s (1991) 
 200 meter: 19.75 s (1983) 
 Længdespring: 8.87 m (1991) 
 4 x 100 meter : 37.40 s
 4 x 200 meter: 1:18.68

Kilder

Eksterne henvisninger 

 
 
 

Veganere
Personer fra Birmingham (Alabama)
Dopingsager i atletik
Længdespringere fra USA
Sprintere fra USA
Atleter ved sommer-OL 1984
Atleter ved sommer-OL 1988
Atleter ved sommer-OL 1992
Atleter ved sommer-OL 1996
Voldsmonopol

Voldsmonopol (betegnes også Monopol på legitim fysisk vold) er et begreb, som især anvendes i statskundskab og i juridisk litteratur. Litteraturen henviser ofte til Max Webers definition af dette begreb fra 1921: 

"En stat er en realitet, hvis og for så vidt dens embedsvæsen effektivt formår at opretholde monopolet på legitim fysisk tvang." 

Voldsmonopolet bygger på en statsretslig forudsætning om statens overherredømme:

På tysk lyder citatet: "Staat ist diejenige menschliche Gemeinschaft, welche innerhalb eines bestimmten Gebietes – dies: das »Gebiet«, gehört zum Merkmal – das Monopol legitimer physischer Gewaltsamkeit für sich (mit Erfolg) beansprucht."

Dette monopol sikrer både statens suverænitet og dens interesser og gør det muligt at implementere de beslutninger, der bliver taget på vegne af borgerne. Voldsmonopolet kan delegeres til underordnede instanser, typisk militær og politi. Denne type delegering giver de underordnede instanser magtmonopol.  Den legitime vold er udadtil begrænset, hvis staten har afgivet suverænitet til overstatslig myndighed.  Folkeretten griber for eksempel ind i staternes ret til at anvende tortur mod egne borgere.

Litteratur 
Hansen, Mogens Herman (2010): Demokrati som styreform og som ideologi, Museum Tusculanums Forlag, København.
 Weber, Max (1921): Wirtschaft und Gesellschaft, Berlin.

Noter og referencer 
Noter

Referencer

Se også  
 Suverænitet
 Magtmonopol

Eksterne links 
 Lise Hedegaard Rasmussen: INTRODUKTION TIL SUVERÆNITETSBEGREBET - HISTORIE OG BEGREBSAFKLARING Jean Monnets skriftserie nr. 3 
 Lars Bangert Struwe:Suverænitetsbegrebet under kontinuerlig forandring-Suverænitet og det danske forsvar (2012)

Politik
Folkeret
Presta-ventil

En Presta-ventil (synonymer: racerventil, Sclaverand-ventil, Renn-ventil, fransk ventil) er en ventiltype, som manuelt skal gøres klar før man kan pumpe luft igennem. Der er flere fordele ved denne ventiltype; den holder længere end de almindelige cykelventiler bl.a. fordi gummiet i Presta-ventilen belastes mindre og er af bedre kvalitet. Den er lettere at pumpe og den har et mindre pumpetab end den almindelige ventil.

Ulempen ved denne type ventil er at enden af skruen kan knække af og dermed skal man have en ny slange. Dog er der nogle slanger hvor man kan skifte ventilen.

Se også
 Schrader/bilventil (almindelig bilventil)
 Dunlop/tysk ventil (almindelig cykelventil)

Eksterne henvisninger
Common Types of Valves Used for Bicycles
:de:Fahrradventil

Ventiler
Køretøjsteknologi
Cykeldele
Katrine Buchhave Andersen

Katrine Buchhave Andersen (født 1981) er en dansk litteraturkritiker og forfatter, uddannet fra Forfatterskolen i 2005.

Hun er medlem af redaktionen på tidsskriftet Banana Split.

Buchhave Andersen er optaget af kønstematikker. Hun betjener sig ofte af feministiske læsninger og såkaldte queer-læsninger i sin litteraturkritik.

Udgivelser 
 Eva- et styk vestlig hjerne – med kvaps i knolden fx, Anblik, 2007 (Roman)

Eksterne link 
 Forfatterprofil på Anblik

Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Fatamorgana (fotoskole)

Fatamorgana, er en dansk fotoskole beliggende i København, der drives af Foreningen 67750 Fatamorgana, som under Folkeoplysningsloven tilbyder undervisning i fotografi som kunst, er oprettet i 1989 af Morten Bo.

Skolen tilbyder fotografiuddannelse af forskellig varighed samt workshops.

Ekstern henvisning 
 Fatamorganas hjemmeside 

Fotografi
Uddannelsesinstitutioner i København
Etableret i 1989
Fatamorgana (flertydig)

Fatamorgana har flere betydninger:
 Fatamorgana (italiensk) - primær betydning; på dansk Feen Morgana.
 Fatamorgana (luftspejling) – naturfænomen
 Fatamorgana (fotoskole) – dansk fotoskole beliggende i København